Diari Oficial de la Generalitat Valenciana


Sumari del DOGV 9609, del 02-06-2023 (2023/5647)

Anunci de la consulta pública prèvia sobre el projecte de decret del Consell relatiu a la composició, organització i funcionament de l'Assemblea de la Ciutadania Valenciana pel Clima, creada en la Llei 6/2022, de 5 de desembre, de la Generalitat, del canvi climàtic i la transició ecològica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5647


Data del document
:   19-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Anunci de la consulta pública prèvia sobre el projecte de decret del Consell relatiu a la composició, organització i funcionament de l'Assemblea de la Ciutadania Valenciana pel Clima, creada en la Llei 6/2022, de 5 de desembre, de la Generalitat, del canvi climàtic i la transició ecològica de la Comunitat Valenciana. [2023/5647]  
  
De conformitat amb el que s'estableix en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els seus antecedents, els problemes que es pretenen solucionar amb la nova regulació, la necessitat i oportunitat de l'aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.  
A l'efecte de donar compliment a la norma esmentada s'acorda sotmetre a consulta pública la iniciativa d'elaboració del projecte de Decret del Consell, relativa a la composició, organització i funcionament de l'Assemblea de la Ciutadania Valenciana pel Clima, creada en la Llei 6/2022, de 5 de desembre, de la Generalitat, del canvi climàtic i la transició ecològica de la Comunitat Valenciana durant un termini de (un mes/10 dies naturals pel procediment d'urgència), comptats a partir de l'endemà de la publicació del present anunci en el Diari Oficial de la Generalitat Valenciana.  
La informació pot consultar-se en el següent enllaç:  
https://breu.gva.es/b/3oERyoBGS2  
Les al·legacions, observacions i suggeriments al projecte hauran de dirigir-se a la Direcció General del Canvi Climàtic de la conselleria d'Agricultura, Desenvolupament Rural, Emergència Climàtica i Transició Ecològica, situada a la Ciutat Administrativa 9 d'Octubre, T1, c/ Democràcia 77, 46608 València, mitjançant l'enllaç:  
 https://breu.gva.es/b/Lj0fSikaNW  
  
València, 19 de maig de 2023.- La directora general del Canvi Climàtic: Celsa Monrós Barahona.